fi fi fi fi fi pt et fi ms tr fr fi pt fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi nl fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi eu fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi it fi en fi fi fi fi fi fi fi fi fi fi fi fi fi fi fi fi fi lt fi fi fi de fi sv fi fi fi fi fi fi fi fi fi fi fi fi id fi fi fi fi fi fi fi fi fi fi fi hu fi fi tr fi en fi fi fi en fi fi fi en pt it mt et it fi fr hu it fi sl en nl de eo cs fi cs fi fi fi cs fi fi cs fi fi fi fi fi fi fi fi fi fi fi fi en fi fi pt fi fi fi fi eu fi fi fi fi fi fi cs fi fi fi fi fi fi fi fi fi cs fi fi fi fi fi fi cs fi fi
Nitron ekat tokokokeet takana päin. Laitetaan tähän sitten kootut selitykset.
Luoksepäästävyys: 10. Ei ongelmia, ei väistänyt tuomaria.
Paikkamakuu: 10. Jäi hieman vinoon, olin varma, että rokottaa siitä. Makasi rauhassa, hiljaa ja varmasti. Pää ei pahemmin kääntyillyt, hallissa oli kuitenkin meteliä.
Seuraaminen kytkettynä: 9. Käännökset hieman väljät. Paikka pysyi, ei poikittanut tai edistänyt.
Seuraaminen taluttimetta: 8,5. Liian tiivis. Itse tykkään, että on tiivis, ei kuitenkaan painanut. Hmmh. Muutama kävikin kysymässä miksi ei tullut parempia pisteitä.
Maahan meno seuraamisen yhteydessä: 9. En tiedä miksi. Ei ennakoinut ja oli tippunut alas hissinä. Sivulle tulo ehkä Nitroksi hieman hidas.
Luoksetulo: 9. Otin koiran suoraan sivulle, jäi hieman vinoon.
Seisominen seuraamisen yhteydessä: 9,5. Oli hieman kyyryssä, muuten nopea ja täpäkkä seisominen. Olin tosin ihan varma, että koira meni maihin. No ei mennyt :)
Estehyppy: 10. Ei kommentoitavaa. Hyppäsi hyvin, jäi suoraan, korrekti perusasento.
Kokonaisvaikutus: 9. Mielestäni Nipa ei ollut ihan parhaimmillaan, en kuitenkaan oikein uskaltanut nostattaa koiraa ennen suoritusta lelulla.
Yhteensä siis 185, Alo 1 ja Kp. Tuomarina Harri Laisi. Mamman poika <3
Jännitin koetta aamusta. Lähinnä Nitron käyttäytymistä (lue länkyttämistä muille koirille..) ja paikkamakuuta. Paikallaolossa en niinkään sitä, että koira nousisi vaan sitä, että joku toinen koira nousee ja menee Nitron luo. Pommin kanssa en ole koskaan jännittänyt...
Paikallaolojen jälkeen kuitenkin rentouduin. Kehään mentäessä liikkuri kysyi "onko tämä sheltti vai pieni collie?" :) muuten koira tuntui hyvältä ja mitä pidemmälle koe meni, sitä varmemmaksi ohjaajan olo tuli. Hyvin kesti palkattomuuden, pitäisi ehkä opetella itse kehumaan liikkeiden jälkeen koiraa paremmin ja enemmän.
Tyytyväinen olen, olihan tämä meidän ensimmäinen koe. Viilattavaa toki jäi, mutta ei me varmaan alokkaaseen enää mennä. Treenimotivaatiota on ja toivottavasti sitä riittää :) mieltä lämmitti kyllä, kun moni kävi sanomassa meidän touhuilujen olleen kivan näköistä.
Mamman Nitro, Nitti, Nipa, Glysis, Pääsinpää <3
Lähettänyt Petrala klo 17.07 2 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Elossa ja treenattu. Uskokaa tai ette. Hakuilemassa käyty, samoin Tytin valvonnassa Jokelassa. Ihan ok kunnossa ollaan, luoksetulo kusee, joten tein paniikkiratkaisun koetta ajatellen, ja otan koiran sivu käskyllä sivulle. Se on siis herran haltuun.
Nyt olen ottanut pieniä tokotuksia, yleensä 3 kertaa päivässä noin 10 minuuttia. Eilinen setti oli aika kauhee, ei erotellut jääviä ollenkaan kahdella ensimmäisellä kerralla. Illalla sitten jo alkoi rusinat Nitrolla raksuttaa. Seuraaminen on ihan kivaa, ohjaajan pitäisi vain muistaa kävellä normaalisti...
Kokeen jälkeen lähdemme Huittisiin, kotiinpaluuta en ole määritellyt. Siellä kuitenkin toivottavasti pääsen treenaamaan. Tokoa nyt ainakin, toivottavasti lumi ei tule maahan, niin voisin ottaa jälkeäkin. Huittisissa on niin hemmetin hyvät maastot! Kokeen jälkeen pitäisi aloittaa luoksetulotreenit siten, että koira opetetaan koskettamaan esim. heijastinta. Haluan kauniin, varman ja tiiviin luoksetulon. Sen jälkeen aletaan taas ottamaan noutoa.
Lähettänyt Petrala klo 11.28 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
sunnuntai 11. marraskuuta 2012
Kun toko sujuu niin haku on hukassa..
... Aamusta Ojangon kentälle. Ehdittiin treenata Nipan kanssa jo tovi ennen kuin Mari tuli paikalle.
Noutoa otin ensin hetsaamalla, noudot nopeat. Muutaman kerran haukahti mennessään kapulalle, mutta palautus ja pitäminen olivat hyviä. Näitä ehkä joku reilu viisi toistoa, kaikki ok. Sitten otin noutoa myös siten, että koira sivulla, pidin pannasta kiinni ettei varasta ja käskyllä kapulalle. Haki hyvin, töi, piti ja luovutti. Hemmetti, sehän noutaa! (Ehkä pessimisti ei kuitenkaan nuolase ennen kuin tipahtaa...)
Alo hyppy ihan perus, ei mitään ongelmia. Jää ehkä hieman lähelle hyppyä toisella puolen. Pitää myös itse muistaa olla kauempana hypystä, jotta koira saa tarpeeksi tilaa.
Seuraaminen ihan ok, edelleen alkaa ennakoimaan jos kävelen lähelle aitaa tms. Näitä treeniin lisää. Askelsiirtymät ok.
Seiso-istu-maahan peruuttamalla. Erotteli hyvin, istuminen alkaa olla hyvällä mallilla. Pitäisi varmaan tehdä ihan liikkeenä jo kohta.
Paikkamakuu tehtiin Kidan kanssa. Mentiin Marin kanssa kopperon taakse piiloon, aika 2 minuuttia. En nähnyt kopin välistä Nitroa, joten kattelin sitten Kidaa ;) Joten en tiedä miten rauhallisesti/rauhattomasti makasi. En kuitenkaan usko, että nousi. Makasi rauhassa kun palattiin koirien luokse. Hyvä paikkamakuu treeni, ja muuten Nitron ensimmäinen siten, että olin piilossa. Ehkä mun ei koetta ajatellen tarvitse paikkamakuuta stressata.
Tokojen jälkeen ajettiin Marin kanssa Kellokoskelle (?) Sonjan mettään hakuilemaan. Melkein saatiin kasaan Särkivaara hakutreenit: Töpö, Manne, Kida ja Nitro paikalla. Lisäksi soppaa sekoitti Sepon Malinois Riffi.
Nipan ajatukset olivat jossain ihan muualla kuin hakumetsässä. Se ei keskittynyt ollenkaa, jo ekalla pistolla se haahuili jossain ihan muualla. Nenä tukossa. Ensimmäinen ja kaksi viimeistä pistoa otettiin haamuina, muut 3 valmiita. Ei tullut oikein yhtään sellaista hyvää pistoa, Sepon pistoilla koira oli ihan kivasti kuulolla ja hajulla, sekä viimeisellä pistolla Sampalle koira oli jotenkin hajulla. Ei jotenkaan vaan luottanut nenäänsä, eikä mennyt pistoille. En tiedä mistä kiikasti. Seuraavaan treeniin:
- Maalimiehet innostavat koiraa
- Vaaditaan itsenäisempää työskentelyä, nyt tukeutuu muhun aivan liikaa
Kuitenkin hyvä treenipäivä, Kepo lähti vielä heittämään koirien kanssa parin tunnin lenkin Landbohon. Elämä tuntuu nykyisellään pyörivän aika koirapainotteisesti, Nompparelli kun on "Helppo lapsi". Nukkuu vaunuissa kun mamma treenaa, joten pääsen pari kertaa päivässä itsekseni treenaamaan, jos olen sillä tuulella. Mikäs siinä, kun on sinällään aikaa. Olispa tällaiseen aikaa aina.
Lähettänyt Petrala klo 18.17 2 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: haku, Nitro, toko
lauantai 10. marraskuuta 2012
Lauantai aamuna tokoiltiin Pommin ja Nitron kanssa pikaisesti Pavin parkkiksella. Olen muutamana aamuna tai iltana käynyt pavin parkkiksella ja todennut sen hyväksi treenipaikaksi, suosittelen! ;)
Pommi aloitti paikkamakuulla. Nousi taas minuutin kohdalla ylös, menin koiran luokse ja huomautin kunnolla asiasta. Koira uudestaan makaamaan, nyt pysyi 3 minuuttia.
Seuraamiset olivat Pommille huonot, kontakti tippuili ja käännöksissä koira erkani liikaa, sain huomauttaa sille asiasta moneen kertaan. Olin todella pettynyt. Tehtiin aika pitkään seuraamista, jotta se saatiin edes jonkilaiseen kuntoon.
Avo kaukot, ihan kauheat. Ei noussut istumaan millään, pönötti vain maassa. Tästäkin piti kunnolla huomauttaa, ennen kuin alkoi tehdä niinkuin pitääkin. Näitäkin tahkottiin ajallisesti melko kauan, että saatiin hyviä sarjoja.
Nouto oli hyvä, Pommimainen. Varma. Luoksetulo hyvä ja siisti. Hitto se tuli kovaa, ihan kiinni, ei kuitenkaan törmännyt.
Nitro oli kerännyt kivasti kierroksia autossa, kuulin pitkälle kun se haukkui siellä ja kun otin koiran autosta pois se oli niin into piukeena ja polleena että. Juoksi pitkin parkkista hihna suussa, annoin sen tehdä sen. Aikansa riekuttuaan koira tuli nätisti sivulle ja tiputti hihnan suustaan.
Seuraaminen oli kivaa, voisi kuitenkin olla vielä hieman tiiviimpää. Tuntuu, että välillä koira hiipii seuraamisessa. Ehkä se ennakoi jääviä aluksi, en tiedä.
Luoksetulo olikin sitten ihan kauhea. Otin siten, että maasta suoraan eteen istumaan, palkka tippui suusta. Oli parempia, mutta hieman vinoja. Täydeltä matkalta juoksi joko ohi tai tuli vinoon eteen istumaan. Siinä sitä sitten tahkottiin käskyllä eteen istumista ja kun vihdoin joskus tuhannen tunnin päästä sain hyvän suorituksen koira sai mega kehut ja palkan.
Nouto. Ensin hetsasin kapulalla ja päästin koiran vapaasti hakemaan kapulaa. Kyllä, se tuo sen jo luokse. Lähtee kyllä vauhdilla, muutaman kerran arpoi takaisin tulon kanssa, piti kuitenkin kapulaa. Viimeisen tein siten, että otin koiran vierelle, pidin pannasta kiinni ja annoin nouto käskyn ja kapulan tuotiinkin hienosti mammalle ;) Harppaus noudossa siis otettu eteen päin, koira näytti jopa hetken siltä, että noutaminen on kivaa..
Istu-maahan-seiso käskyjä otin peruuttamalla, koira jää paikalleen vaikka minä liikun edelleen taakse päin. Erotteli nämä käskyt hyvin. Ehkä se jopa osaa ne?
Ihan kivat aamutreenit. Pommilla oli selkeästi joku tänään uhmataan mammaa päivä. Nipa nyt oli Nipa. Energiaa ja virtaa oli potenssiin kolme.
Lähettänyt Petrala klo 21.16 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: Nitro, Pommi, toko
perjantai 9. marraskuuta 2012
Perjantaiseen tapaan ajeltiin Nipan kanssa ojankoon hallitreeneihin. Yllättäen olin paikalla Caritan kanssa ajoissa ja me vaihteeksi roudattiin tavaroita sivuun. Se on jännä, miten sinne kentälle ei voi tulla 10 minuuttia aikaisemmin.. Anyway, otettiin paikallaoloja eri häiriötilanteissa, mikä oli meille enemmän kuin tervetullutta treeniä.
Ensin ihan perinteisesti riviin paikallaoloon, Carita käskytti. Jätin koiran ja Carita heitteli leluja Nitron edessä, pysyi hyvin. Hetsasi lähtemään mukaan narupallolla, pysyi. Sanoi vapaa käskyä, pysyi. Nitro katsoi Caritaa vain kummissaan "Mitä ihmettä toi tekee" -ilmeellä. Yritti kyllä olla hyvin huomioimatta Caritaa ja piti katsekontaktia ohjaajassa. Kävin 3 minuutin jälkeen palkkaamassa ja vapautin. Hetken päästä laitoin paikkamakuuseen uudestaan riviin, en tiedä aikaa, mutta Carita hetsasi kolmea muuta koiraa sen aikaa. Pysyi. Ei ollut edes Nitromaiseen tyyliin levoton.
Seuraavaksi tehtiin siten, että muut koirat olivat paikkamakuussa ja Nitro leikki ja otti luoksetuloja koirien edestä, välistä jne. Mulle tässä oli treeniä lähinnä koiran hallinnan suhteen. Nipa ei kuitenkaan kertaakaan ollut lähdössä yhtään mihinkään, kun treenataan niin treenataan. Sitä jopa ärsyttää se, kun muut koirat treeneissä rähisee toisilleen, kuten tänään jälleen sama pyrre karkasi haukkuen mustiksen päälle. Nitro oli taas, että mitä helvettiä, eikö noi voi vain treenata. Onneks ei Nitron päälle tullut.
Nitro pysyi myös hyvin kun ryhmämme uusi jäsen valkkari Poju teki luoksetuloja Nitron vierestä ja ohjaaja myös leikitti koiraa. Ei ongelmaa. Tehtiin paikkamakuuta myös käskytyksellä, Nipa ei reagoinut muiden käskyihin kun oman mamma <3 Ei mennyt maahan, vaikka Carita yritti nakin avulla saada koiran maahan, vaan hemmetti sehän piti katsekontaktin koko ajan.
Häiriökestävyys on siis parantunut huomattavasti. Eniten mua kuitenkin ärsytti viereisellä kentällä ollut valtavan kokoinen aussie, joka länkytti kaikille, Nipallekin aidan takaa, eikä omistaja saanut koiraan mitään tolkkua. Omistaja sai pitää hihnasta kiinni ihan kunnolla, kun Pommistakin huomattavasti isompi kokoinen aussie paukutti menemään. Koira vain hyppi ja pomppi ja hyökkäili toisia koiria kohden.
Peilin edessä tehtiin lopuksi seuraamista, askelsiirtymiä ja jääviä. Näissä ei tänään ongelmaa. Alo hyppy ok. Jopa nouto onnistui tänään siten, että pidin koiraa pannasta sivulla ja käskyn saatuaa koira nouti kapulan (Tytti huom!).
Summasummarun: koiran ja ohjaajan häiriökestävyys on kasvanut huomattavasti. Ei ohjaajakaan enää niin stressaa. Niitä salamointeja odotellessa menen nyt takkatuleen ääreen juomaan kupin kaakaota ja paijailemaan paimeniani. Maisterihan köllöttelee viltin välissä sohvalla...
Lähettänyt Petrala klo 14.57 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
perjantai 2. marraskuuta 2012
Tokoiltiin Vuokkoset areenalla Nitron kanssa. Otettiin ensin metallikapulan pitoa. Ensin vähän ällötti, mutta piti kuitenkin hyvin. Teki jopa yhden ihan ok noudon.
Paikkamakuun teki ensin yksin keskellä kenttää kun muut treenas ympärillä. Pysyi hyvin, oli kuitenkin levoton. Hetken päästä tehtiin paikkamakuu rivissä, meidän toisella puolella oli Nipan antivihollinen: provosoiva mustis uros, toisella puolella pitkäkarvainen pyrre. Nipa makas hyvin, tosin mua ärsytti, että mustiksen omistaja jätti koiransa vinoon Nitroon päin. Nipa ei kiinnittänyt siihen onneksi huomiota, vaikka se hieman yrittikin Nipan suuntaan katsella ja provota. Tämän huomasi myös Carita ja onneksi myös koiran omistajakin. Kävin palkkaamassa kerran minuutin kohdalla, olis kyllä voinut tehdä kokeenomaisesti. Ens kerralla sitten.
Luoksetulon otin pallon kanssa sivulle käskyllä. Oli hyvä. Voi kyllä olla, että sekoitan nyt koiraa sillä, että sen pitää tulla sivulle, eikä eteen. Käskyt ovat kuitenkin erit. Hmmph, pitää miettiä mitä tämän kanssa teen.
Peilin edessä oli hyvä tehdä seuraamisia ja peruutuksia. Olen tehnyt kotonakin peilin edessä siten, että koiran puolella on seinä, joten se ei pääse peruuttaessa poikittamaan. Samoin tein nyt peruutuksia hallilla peilin vieressä. Toimi hyvin. Askelsiirtymät olivat hyviä ja ohjaaja luottaa koiraansa koko ajan enemmän. Ehkä minäkin kehitys ohjaajana koko ajan paremmaksi...?
Tein myös jääviä kokonaisena liikeenä, ei mitään ongelmaan. Maahan tosissaan putoaa hissinä ja seisoakin osasi tänään. Istuminen tuotti alkuun hankaluuksia, koira kyllä istui, mutta oli lähdössä mukaan. Pari muistuttelua, että istuakin voi paikallaan ja johan onnistui.
Tosi kivat treenit. Vielä kun pyrre karkasi omistajalta haukkuen mustiksen luokse, joka nosti rähinän ja Nitro pysyi käskyn alla sivulla ja seurasi kun muut länkytti lämmitti mieltä kovin. Ei se treenatessa halua muiden länkytyksiin vastata, se länkyttää sitten lenkillä niille... Lisäksi hyvää mieltä toi se, kun Carita sanoi, että olisi kiva jos muutkin ryhmässä oikeasti treenaisivat koiriaan viikolla, jotta edistystä näkyisi muissakin kuin Nitrossa. "Olisivat edes lähellä Nitron tasoa". Tämä oli kiva kuulla. Ehkä mä oon tehnyt asioita sittenkin treeneissä oikein...
Musta me ollaan tällä viikolla treenattu huonosti, tokoiltu kentällä vain pari kertaa ja käyty kerran haku treeneissä. Lisäksi jotain pieniä 10 minuutin pätkiä tokoa omassa pihassa. Koiralla on virtaa. Jollekin tuollainen määrä on varmaan ihan ok, mutta Nipan ikäiselle vilkkaalle aussielle aivan liian vähän. Ehkä sitten kun se on vanhempi (ei kuitenkaan viisaampi), sille riittää vähempikin. Vai onko se vain tottumuskysymys, siis se, että koira on tottunut puuhastelemaan melkein joka päivä, joten sitä se odottaakin?
Lähettänyt Petrala klo 21.26 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Pienet perjantai aamun tokotukset
Tokoiltiin Nipan kanssa aamusta Vantaan Vankilan parkkiksella vesisateessa. Vaunuille sentään löysin jonkinlaiset sadesuojan ja äitinsä unenlahjat omaava tyttö oli kiltisti tirsamaassa treenien ajan.
Koska Nitrollekin on pakko niitä kokeita alkaa kohta haalimaan tehtiin Alo luokan (niin tylsää...) liikkeet, ilman hyppyä ja luoksepäästävyyttä (yllätys, kun yksin treenaa...?).
Seuraaminen oli oikein mukavaa. Välillä musta tuntuu, että koira edistää, mutta kun olen hallissa katsonut peilistä, ei se edistä. Mun tunnemus johtuu varmaan siitä, että Nitro on niin pieni, joten mun on yksin vaikea katsoa oikeaa paikkaa. Ilman talutinta seuraaminen on parempaa, ehkä en itse osaa jotenkaan sen remmin kanssa seuruuttaa...? Kyllähän tän ikäsen koiran pitää jo osatakin seurata, mut eiks kaikilla ole aika se seuraaminen silti trenaattavaa listalla?
Liikkeestä maahan, ei moitittavaa. En tiedä miten meni maahan, uskoisin kuitenkin että hissinä, niin kuin aina. Ohjaajan katse kun oli naulittuna eteen..:)
Luoksetulo otin koiran jostain syystä ensin luoksetulolla "sivu" käskyllä. Koira tuli luokse, mutta ei juosten kuten aina ennen vaan laukaten. Ehkä oli hieman hämillään? En tiedä mitä sekoilin, ehkä pitkin naamaa valuva vesi sekoitti mun pään? Ja se, että likka herätti mut yöllä jo klo 3, kun se yleensä herää ensimmäistä kertaa vasta 5-6 aikaan...(Selityksiä...). Tein kuitenkin pari kertaa uudestaan "hit!" käskyllä ja koira tuli eteen. Jäi hieman kauas (mun mielestä!), mutta ehkä se ei Alokkaassa ole vielä niin justiinsa. Sivulle siirtyi nätisti yhdellä käskyllä.
Liikkeestä seiso. Sehän seisoi. Ehkä peruutukset ja "top" käskyn vahvistaminen on auttanut. Napsahti nätisti seisomaan ja törötti siinä niin kauan kun menin sivulle. Seisoin sivulla kauemmin kuin kokeessa pyydetään, koska tahdoin varmistua siitä, ettei koira ennakoi.
Hyvät treenit, harmittavasti häiriönä ei ollut kuin kaatosade. Kotiin kun päästiin, olin niin vettä valuva ihminen kuin vain voi olla. Kaikki vaatteet sukkia myöten aivan märkänä. No, onneks illalla on hallitreenit.
Pommin vuoro oli eilen aamutreeneille, mutta en kyllä yhtään muista mitä tehtiin.. Ehkä se oli hyvä...?
Nitron mielipide sade treenien jälkeen:
Lähettänyt Petrala klo 12.43 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Uudemmat tekstit Vanhemmat tekstit Etusivu
Saran ja Rinnan ikioma treeniblogi
Believe in yourself and you're halfway there
Nosekokeet, osa: Lakki ja Inkku
Ponchon ja Madden treeniblogi
Urospentu vapaana peruutuksen vuoksi
Meg ja Zip treenaavat
Maustetytöt: Jos mulla ei ois sua, mulla ei ois mitään
aussie Dracun & Wiccan elämää
Saran ja Stepin treeniblogi
Uusi tulokas ja uusi blogi
TOKO SM ja Kiukun luonnetesti
Hyvää Joulua * God Jul
lippone - 2. kosketuskeppi treeni
Paimenet Nana Otto Tara
Obat Tipes Yang Aman Untuk Anak
Bitin ja Kyllin treeniblogi
Sisu, Chili, Kengu ja Ruu
Australianpaimenkoirat Madde ja Spessu
Aussiet Penni, Fresco ja Musti
Toko EVL Porvoo 16.3.2014
If there is a will - there is a way
"Hyväksi oppii vain olemalla ensin vähemmän hyvä."
Nitro toko Alo 1
Kun toko sujuu niin haku on hukassa..
Pienet perjantai aamun tokotukset
Teema: Yksinkertainen. Sisällön tarjoaa Blogger.